Ryhdy MLL:n vapaaehtoiseksi tukihenkilöksi!

Innostaisiko sinua ajatus vapaaehtoistyöstä opiskelujen tai työn ohella? Mannerheimin Lastensuojeluliiton Varsinais-Suomen piiri tarjoaa paljon mahdollisuuksia vapaaehtoistyön parissa ja järjestää keväällä uusia koulutuksia vapaaehtoisille. Keväällä koulutetaan muun muassa kavereita lapsille ja nuorille.

Kaveritukihenkilöt sitoutuvat tapaamaan tuettavaansa noin kaksi kertaa kuukaudessa vuoden ajan arkisen yhdessäolon ja yhteisen tekemisen merkeissä. MLL:n tukihenkilönä aikaa kuluu keskimäärin vain 6 tuntia kuukaudessa, mutta tällä ajalla voi olla tuettavalle mittaamattoman suuri merkitys. Tuettavan 6–17-vuotiaan lapsen tai nuoren elämästä puuttuu usein kavereita tai mukavaa tekemistä vapaa-ajalta. Monet lapset odottavat tälläkin hetkellä itselleen kaveritukihenkilöä, jonka kanssa voi esimerkiksi harrastaa liikuntaa, pelailla tai ihan vain viettää yhteistä aikaa.

Tukihenkilötoiminnan koulutuksessa keskustellaan vapaaehtoistoimintaan ja tukihenkilönä toimimiseen liittyvistä teemoista, sekä käydään läpi toiminnan käytäntöjä ja konkreettisia esimerkkejä tukihenkilötoiminnassa mahdollisesti vastaan tulevista tilanteista. Koulutukseen osallistuminen ei vielä velvoita mihinkään, voit tulla mukaan myös ihan vain tutustumaan toimintaan tarkemmin!

**Helmikuun koulutus**

**Perhetalo Heidekenillä (Sepänkatu 3, Turku)** la 11.2.klo 10.00–16.00.

Ilmoittaudu mukaan:

<https://www.olettarkea.fi/kalenteri/kaverikoulutus-turku-2023-1>

**Huhtikuun koulutus**

Perhetalo Heidekenillä (Sepänkatu 3, Turku) ti 18.4. & to 20.4. klo 17.30–20.30.

Ilmoittaudu mukaan:

[https://www.olettarkea.fi/kalenteri/kaverikoulutus-turku-2023-2](https://www.olettarkea.fi/kalenteri/kaverikoulutus-turku-2023-2/)

Lähde vapaaehtoiseksi tai vinkkaa kaverille!